Folketing
2009-03-26

Jeg må altså sige, at min oplevelse af historiens gang inden for de sidste 18 år, siden 1990, ikke er, at historien har bevæget sig langsomt, men at historien har bevæget sig utrolig hurtigt. Især når det drejer sig om udvidelse af de vesteuropæiske institutioner, især når det drejer sig om udvidelsen af EU og udvidelsen af NATO, har vi igennem de sidste 18 år oplevet en revolutionær udvikling i Europa. Europa ser i dag fuldstændig anderledes ud, end det gjorde i 1990, da kommunismen brød sammen, så jeg undrede mig lidt over den, synes jeg, historieløse betragtning.